stanford-oval/wikipedia huggingface dataset:
Haapoja

Haapoja voi tarkoittaa seuraavia:
Haapoja, kylä Leningradin alueen Seuloskoin piirin Rosmittalan kunnassa Venäjällä
Haapoja, Ellen Thesleffin öljyvärimaalaus
Haapoja, suomalaisena sukunimenä:
Juho Haapoja (s. 1980), ammattinyrkkeilijä
Kalevi Haapoja (s. 1932), näyttelijä
Matti Haapoja (1845–1895), murhaaja ja puukkojunkkari
Susanna Haapoja (1966–2009), kansanedustaja
Terike Haapoja (s. 1974), kuvataiteilija ja teatterintekijä
Ville Haapoja (s. 1998), koripalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haapoja”, voi hakea sivunnimihaulla, laajalla sivunnimihaulla tai tekstihaulla.
Hallstätter See

| Hallstätter See |
| --- | --- |

Valtiot:  Itävalta
Paikkakunta:  Ylä-Itävalta
Koordinaatit:  47°34′43″N, 13°39′38″E
Vesistöalue ja valuma-alueen tietoja
Järveen tulevat joet:  Traun
Laskujoki:  Traun
Mittaustietoja
Pinnankorkeus:  508 m
Pituus:  5,9 km
Leveys:  2,3 km
Pinta-ala:  8,55 km²
Tilavuus:  0,5581 km³ 
Keskisyvyys:  65 m 
Suurin syvyys:  125 m 
Valuma-alue:  646 km² 
 fiHallstätter See 
Hallstätter See on järvi Salzkammergutin alueella Itävallassa. Se sijaitsee Dachsteinin vuoristosta pohjoiseen. Järven läntisellä rannalla on kaupunki Hallstatt, joka on osa erästä UNESCOn maailmanperintökohdetta. Järven läpi virtaa joki Traun.
Hallstätter See.
Aiheesta muualla

Kuvia tai muita tiedostoja aiheesta Hallstätter See Wikimedia Commonsissa
Guy Butler

| Mitalit | Mitalit | Mitalit |  |
| --- | --- | --- | --- |
|  Guy Butler |  Guy Butler |  Guy Butler |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | 400 m |  |
|  Kultaa | Antwerpen 1920 | 4 × 400 metrin viestijuoksu |  |
|  Pronssia | Pariisi 1924 | 400 m |  |
|  Pronssia | Pariisi 1924 | 4 × 400 metrin viestijuoksu |  |
Guy Montagu Butler (25. elokuuta 1899 Harrow, Yhdistynyt kuningaskunta – 22. helmikuuta 1981 St. Neots, Yhdistynyt kuningaskunta) oli brittiläinen pikajuoksija. Antwerpenin kesäolympialaisista 1920 hän voitti kultaa 4 × 400 metrin viestijuoksusta ja hopeaa 400 metrin juoksusta. Seuraavissa vuoden 1924 Pariisin olympialaisissa hän voitti pronssia sekä 400 metrin juoksusta että 4 × 400 metrin viestijuoksusta.
Hamburger Morgenpost

Hamburger Morgenpostin logo.
Hamburger Morgenpost (Mopo) on Hampurissa ilmestyvä saksalainen iltapäivälehti.
Lehti joutui tuhopolttoyrityksen kohteeksi aamuyöllä 11. tammikuuta 2015 julkaistuaan ranskalaisen Charlie Hebdon pilakuvia. Tapauksen johdosta otettiin kiinni kaksi ihmistä.
Aiheesta muualla

www.mopo.de. (saksaksi)
Guy Bourassa

Guy Bourassa (30. heinäkuuta 1923 St-Raymond-de-Portneuf – 5. lokakuuta 2001 Québec City) oli kanadalainen pianisti ja musiikkipedagogi. Hän opiskeli Alphonse Tardifin, Germaine Malépartin, Robert Casadesusin ja Pariisissa Jean Batallan johdolla. Hän oli kysytty säestäjä, joka teki yhteistyötä muiden muassa Pierrette Alarien, Pierre Boutet'n, Raoul Jobinin, Léopold Simoneaun, Christian Ferrasin ja Pierre Fournierin kanssa. Hän kantaesitti Serge Garantin säveltämät muunnelmat pianolle. Hän levytti myös John Beckwithin ja Violet Archerin teoksia ja esiintyi solistina Claude Champagnen konserton esityksessä. Hän oli musiikintutkija Juliette Bourassa-Trépanierin veli.
Guy Bono

Guy Bono
Guy Bono (s. 30. huhtikuuta 1953) on ranskalainen Sosialistisen puolueen poliitikko ja vuosina 2004–2009 sosiaalidemokraattisen ryhmän jäsen Euroopan parlamentissa. Hän syntyi Béjassa, Tunisiassa.
Guy Clarkson

| Mitalit> Maa:   Iso-Britannia.Miesten jääkiekko | Mitalit> Maa:   Iso-Britannia.Miesten jääkiekko | Mitalit> Maa:   Iso-Britannia.Miesten jääkiekko | Maa:   Iso-Britannia> Miesten jääkiekko |
| --- | --- | --- | --- |
|  Pronssia | Chamonix 1924 | Jääkiekko |  |
George Elliot "Guy" Clarkson (1. tammikuuta 1891 – 9. lokakuuta 1974) oli brittiläinen jääkiekkoilija ja olympiamitalisti.
Clarkson edusti Britannian maajoukkuetta vuoden 1924 talviolympialaisissa, jossa maa sijoittui pronssille. Clarkson pelasi turnauksessa kolme ottelua.
HMS York (90)

| HMS York (90) |
| --- | --- |
 HMS York 1930

Aluksen vaiheet
Rakentaja:  Palmers Shipbuilding and Iron Company, Jarrow
Kölinlasku:  16. toukokuuta 1927
Laskettu vesille:  17. heinäkuuta 1928
Palveluskäyttöön:  1. toukokuuta 1930
Poistui palveluskäytöstä:  22. toukokuuta 1941
Loppuvaihe:  Siirrettiin 3. maaliskuuta 1952 Bariin romutettavaksi.
Tekniset tiedot
Uppouma:  8 250 t 10 350 t (max)
Pituus:  160 m
Leveys:  18 m
Syväys:  5,2 m
Koneteho:  80 000 shp
Nopeus:  32,25 solmua (täydessä lastissa 30,25 solmua)
Miehistöä:  630
Aseistus
Aseistus:  6 × BL 8" (203 mm) Mark VIII -tykkiä, kaksoistorneissa Mk II 4 × QF 4" (102 mm) Mk V -tykkiä yhden tykin HA Mk III asennuksena 8 × Vickers .50″ Mk III -ilmatorjuntakonekivääriä neliputkisina Mk I asennuksina 4 × 21" (533 mm) torpedoputkea
HMS York (viirinumero 90) oli Britannian kuninkaallisen laivaston York-luokan raskas risteilijä.
Valmistus

Alus tilattiin 21. kesäkuuta 1926 osana vuoden 1926 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 16. toukokuuta 1927. Alus laskettiin vesille 17. heinäkuuta 1928 ja otettiin palvelukseen 1. toukokuuta 1930.
Palvelus

Valmistuttuaan York liitettiin Atlantin laivaston 2. risteilijäviirikköön ja viirikön mukana sijoitettiin Amerikan ja Länsi-Intian asemalle. Alus saapui 23. tammikuuta 1931 Trinidadiin palaten Madeiran ja Gibraltarin kautta Sheernessiin 1. huhtikuuta 1931. Alus purjehti kesällä 1931 Itämerellä.  Alus lähti 7. tammikuuta 1932 Devonportista Azorien kautta Trinidadiin, jonne se saapui 21. tammikuuta. Alus palasi 14. helmikuuta Plymouthiin. Syksyllä 1933 alus suoritti uudelleen Itämeren purjehduksen, jonka aikana se viipyi 3.-10. syyskuuta Helsingissä.
Alus liitettiin tammikuussa 1934 8. risteilijäviirikköön. Alus aloitti 21. tammikuuta 1934 purjehduksen Länsi-Intian ja Amerikan asemalla, jonka aikana se kävi Brasiliassa, Chilessä, Venezuelassa, Panamassa, Costa Ricassa, Perussa sekä Karibian meren siirtomaissa. Alus palasi vasta 21. elokuuta 1936 Sheernessiin huollettavaksi. Alus palasi Länsi-Intian ja Amerikan asemalle 13. marraskuuta. ja oli siellä toisen maailmansodan alkamiseen saakka.
Aluksen etummaisten rakennelmien suojaa lisättiin ja asennettiin kiinteä katapultti 1930-luvun alussa. Samoin lisättiin kaksi puolen tuuman neliputkista konekivääriä sillan eteen 1934-1935. 1937-1938 kiinteä katapultti korvattiin revolverityyppisellä ja kone, joka alun perin oli ollut Fairey FIII, korvattiin standardi Walruksella.
Palvelus > Toinen maailmansota

Aluksen ensimmäinen tehtävä oli saattaa Halifaxista, Nova Scotiasta lähtenyt saattue Englantiin. Lokakuussa 1939 risteilijä määrättiin muodostamaan Force F Halifaxiin yhdessä HMS Berwickin kanssa. Force F:n tehtävänä oli saksalaisten kaappareiden torjunta. Alus torjui 3. maaliskuuta 1940 Tanskan salmissa saksalaisen kaapparin Arucaksen pääsyn Atlantille. Seuraavien kuukausien aikana se kuului Kotilaivastoon ja kuljetti joukkoja Norjaan (Operaatio Wilfred).
Aluksen ilmatorjunta-aseistusta lisättiin parilla 20 millimetrin ilmatorjuntakanuunalla, joista toinen sijoitettiin A-tornin katolle. Samoin sirpalesuojausta lisättiin tykkikansilla 4 tuumaan.
Kesällä 1940 risteilijä siirrettiin 3. risteilijäviirikön mukana Välimerelle tukikohtanaan Malta ja Aleksandria. Alus upotti italialaisen hävittäjän Artiglieren 13. lokakuuta sen kärsittyä vaurioita yhteenotossa HMS Ajaxin kanssa. Alus osallistui Maltan saattueiden suojaamiseen, joukkojen kuljettamiseen Kreikkaan ja muutenkin operoi itäisellä Välimerellä.
Palvelus > Tuhoutuminen

Italialaisten hyökätessä Sudalahteen Kreetalla alukseen osui 26. maaliskuuta 1941 räjähteillä lastattu moottorivene, joka oli lähtenyt sataman ulkopuolella olleilta hävittäjiltä. Alus vaurioitui pahoin ja se jouduttiin ajamaan rantaveteen uppoamisen estämiseksi.
Alus tuhottiin räjäyttämällä Kreetan evakuoinnin yhteydessä 22. toukokuuta.
Aiheesta muualla

Toisen maailmansodan risteilijät (englanniksi)
HMS York Uboat.net:ssä (englanniksi)
York-luokan risteilijät
Hassi

Hassi on muun muassa seuraavien suomalaisten henkilöiden sukunimi:
Antti Hassi (1931–2019), taidemaalari, professori ja rehtori
Jouko Hassi (s. 1959), pika- ja aitajuoksija
Juuso Hassi (s. 1993), kymmenottelija
Osmo Hassi (1921–2018), professori ja rehtori, Antti Hassin veli
Outi Hassi (s. 1964), kääntäjä
Satu Hassi (1974–1983 Hernberg, s. 1951), kansanedustaja ja europarlamentaarikko, Osmo Hassin tytär
Seppo Hassi (s. 1961), matematiikan professori
Yrjö Hassi (1922–2008), järjestöjohtaja, metsäneuvos, Antti Hassin veli.
Hassi, kylä Jämsässä
Hassi Messaoud, kaupunki Algeriassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hassi”, voi hakea sivunnimihaulla, laajalla sivunnimihaulla tai tekstihaulla.
Guillaume Depardieu

Guillaume Depardieu
Guillaume Jean Maxime Antoine Depardieu (7. huhtikuuta 1971 Pariisi, Ranska – 13. lokakuuta 2008 Garches, Ranska) oli ranskalainen näyttelijä.
Hänet palkittiin 1996 César-palkinnolla lahjakkaimpana nuorena näyttelijänä.
Lahjakkaaksi näyttelijäksi mainitun Depardieun elämää varjostivat monenlaiset ongelmat, kuten alkoholi ja huumeet. Vuonna 1995 sattuneen moottoripyöräonnettomuuden jälkeen tehdyssä leikkauksessa hän sai stafylokokkitartunnan, jonka vuoksi jalka jouduttiin amputoimaan 2003.
Depardieu kuoli sairaalassa Pariisin lähellä kuvauspaikalla Romaniassa saamaansa keuhkokuumeeseen. Depardieun vanhemmat olivat näyttelijät Gérard Depardieu ja Élisabeth Depardieu. Hänellä oli vuonna 2001 syntynyt tytär avioliitosta näyttelijä Élise Ventren kanssa.
Filmografia

Pas si méchant que ça (1974)
Kaikki elämän aamut (Tous les matins du monde, 1991)
Cible émouvante (1993)
Les apprentis  (1995)
Marthe  (1997)
Alliance cherche doigt (1997)
Huijareita ja pyhimyksiä (Comme elle respire, 1998)
Le Comte de Monte-Cristo (1998)
POLA X (1999)
Elle et lui au 14e étage (2000)
Les marchands de sable  (2000)
Aime ton père (2000)
Amour, prozac et autres curiosités (2001)
Les Misérables (2001)
Peau d'ange  (2002)
Le pharmacien de garde  (2002)
Après vous... (2003)
Celibataires (2006)
Ne touchez pas la hache (2007)
De la guerre (2008)
Versailles (2008)
Aiheesta muualla

Guillaume Depardieun muistokirjoitus Helsingin Sanomissa
Guillaume Depardieu Internet Movie Databasessa. (englanniksi)
Guided by Voices

| Guided by Voices |
| --- | --- |
 Robert Pollard esiintymässä yhtyeen kanssa.
Tiedot
Toiminnassa:  1983–2004, 2010–2014, 2016–
Tyylilaji:  indie rock, lo-fi
Kotipaikka:   Dayton, Ohio, Yhdysvallat
Laulukieli:  englanti
Jäsenet:  Robert Pollard Kevin March Bobby Bare, Jr. Nick Mitchell Mark Shue
Entiset jäsenet:  Mitch Mitchell Tobin Sprout Jim Pollard Kevin Fennell Don Thrasher Greg Demos Doug Gillard Dave Swanson Jim Macpherson Nate Farley  Tim Tobias Dan Toohey James Greer Chris Slusarenko Jon McCann Paul Comstock
Levy-yhtiö:  Scat, Matador, TVT, Guided by Voices, Inc., Fire
Aiheesta muualla
Kotisivut
Infobox OKNimi-testi OK: 
Guided by Voices (usein lyhennettynä GBV) on yhdysvaltalainen indierockyhtye, joka perustettiin vuonna 1983. Yhtye on kotoisin Daytonin kaupungista Ohiosta. Yhtyeen jäsenet vaihtuivat tiheästi lauluntekijä Robert Pollardin kuitenkin pysyessä yhtyeessä. Vuonna 2004 yhtye lopetti, kunnes 2010 alkuperäinen kokoonpano kokoontui ja esiintyi Matador Recordsin vuosijuhlissa jonka jälkeen yhtye myös teki kiertueen ympäri maata.
Alkuperäinen kokoonpano vaihtui Robert Pollardin itse äänittämään levyyn Please Be Honest (2016). Sen jälkeen kokoonpanoksi vakiintui August By Cake -levyn (2017) myötä Doug Gillard (kitara), Bobby Bare Jr (kitara), Mark Shue (basso) ja Kevin March (rummut). Yhtye on levyttänyt tällä kokoonpanolla useita studiolevyjä vuodessa sekä livelevyn Ogre’s Trumpet (2018).
2023 on yhtyeen 40-vuotisjuhlavuosi. Guided By Voices esiintyy kotikaupunkinsa Daytonin Masonic Centerissa juhlakeikoilla kahtena peräkkäisenä päivänä. Yhtyeen fanit ovat järjestäneet vuosittaista Heedfest-fanitapahtumaa vuodesta 2007 Daytonissa.
Robert Pollard on poikkeuksellisen tuottelias säveltäjä ja sanoittaja. Hänen nimissään on lähes 3000 kappaletta, joista monet on julkaistu sivuprojektien kautta. Pollardin 22 soololevyn ohella kappaleita on julkaistu yhtyeillä Boston Spaceships, Ricked Wicky, Lexo and the Leapers, Nightcrawler, Acid Ranch, Psycho and the Birds, Circus Devils, Mars Classroom, Cosmos, Keene Brothers, Teenage Guitar, Airport 5, Cash Rivers, ESP Ohio, Cub Scout Bowling Pins, Go Back Snowball, Hazzard Hotrods, Lifeguards, The Moping Swans ja The Takeovers.
Diskografia > Studioalbumit

Devil Between My Toes (1987)
Sandbox (1987)
Self-Inflicted Aerial Nostalgia (1989)
Same Place the Fly Got Smashed (1990)
Propeller (1992)
Vampire on Titus (1993)
Bee Thousand (1994)
Alien Lanes (1995)
Under the Bushes Under the Stars (1996)
Tonics & Twisted Chasers (1996)
Mag Earwhig! (1997)
Do the Collapse (1999)
Isolation Drills (2001)
Universal Truths and Cycles (2002)
Earthquake Glue (2003)
Half Smiles of the Decomposed (2004)
Let's Go Eat the Factory (2012)
Class Clown Spots a UFO (2012)
The Bears for Lunch (2012)
English Little League (2013)
Motivational Jumpsuit (2014)
Cool Planet (2014)
Please Be Honest (2016)
August By Cake (2017)
How Do You Spell Heaven (2017)
Space Gun (2018)
Zeppelin Over China (2019)
Warp & Woof (2019)
Sweating the Plague (2019)
Surrender Your Poppy Field (2020)
Mirrored Aztec (2020)
Styles We Paid For (2020)
It’s Not Them! It Couldn’t Be Them! It Is Them! (2021)
Earth Man Blues (2021)
Crystal Nuns Cathedral (2022)
Tremblers And Googles By Rank (2022)
Scalping the Guru (2022)
La La Land (2023)
Welshpool Frillies (2023)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
HMS Triumph (S93)

| HMS Triumph |
| --- | --- |
 HMS Triumph

Aluksen vaiheet
Rakentaja:  Vickers Shipbuilding and Engineering, Barrow-in-Furness
Kölinlasku:  2. helmikuuta 1987
Laskettu vesille:  16. helmikuuta 1991
Palveluskäyttöön:  2. lokakuuta 1991
Tekniset tiedot
Uppouma:  4 800 t (pinnalla) 5 300 t (sukelluksissa)
Pituus:  85,4 m
Leveys:  9,8 m
Syväys:  9,5 m
Koneteho:  Rolls-Royce PWR1 -painevesireaktori (11 MW)
Nopeus:  32 solmua (sukelluksissa)
Miehistöä:  18 upseeria ja 112 miehistönjäsentä
Aseistus
Aseistus:  5 x 21" (533 mm) torpedoputkea
HMS Triumph (viirinumero S93) on Britannian kuninkaallisen laivaston Trafalgar-luokan ydinsukellusvene.
Valmistus

Alus tilattiin 3. heinäkuuta 1986 Vickers Shipbuilding and Engineeringiltä Barrow-in-Furnessista, missä köli laskettiin 2. helmikuuta 1987. Se laskettiin vesille 16. helmikuuta 1991 kumminaan Ann Hamilton ja otettiin palvelukseen vielä samana vuonna 2. lokakuuta.
Palvelus

Alus matkasi 1993 sukelluksissa Australiaan. Se liittyi 2001 sisaraluksensa HMS Trafalgarin kanssa Yhdysvaltain laivaston osastoon, joka iski Afganistaniin operaatio Veriaksessa. Alus muun muassa laukaisi Tomahawk-ohjuksia Afganistaniin. Joulukuussa 2001 alus ajoi karille Skotlannin rannikolla, mutta sai vain vähäisiä vaurioita.
Maaliskuussa 2011 alus osallistui operaatio Ellamyyn ja laukaisi Tomahawkeja 19., 20. ja 24. maaliskuuta Libyan ilmapuolustuksen tukikohtiin. Alus palasi 3. huhtikuuta Devonportiin.
HMS Troubridge

| HMS Troubridge |
| --- | --- |


Aluksen vaiheet
Rakentaja:  John Brown and Company, Clydebank
Kölinlasku:  10. marraskuuta 1941
Laskettu vesille:  23. syyskuuta 1942
Palveluskäyttöön:  8. maaliskuuta 1943
Loppuvaihe:  romutettu toukokuussa 1970
Tekniset tiedot
Uppouma:  1 737 t (standardi) 2 545 t (kuormattu)
Pituus:  110,57 m (kokonaispituus)
Leveys:  10,87 m
Syväys:  4,32 m
Koneteho:  40 000 hv (30 MW)
Nopeus:  36,75 solmua
Miehistöä:  180
Aseistus
Aseistus:  4 × QF 4,7" Mk XII yksiputkisina CP Mk XXII -asennuksina 2 × yksiputkista Bofors 40 mm 8 × 21" (533 mm) torpedoputkea 4 x syvyyspomminheitintä ja 2 x kiskoa, joissa yhteensä 70 syvyyspommia
HMS Troubridge (viirinumerot R00 ja F09) oli Britannian kuninkaallisen laivaston T-luokan hävittäjä toisessa maailmansodassa. Alus muutettiin 1955 tyypin 15 fregatiksi.
Valmistus

Alus tilattiin 13. maaliskuuta 1941 kuudennessa hätälaivueessa (engl. 6th Emergency Flotilla) John Brown and Companyltä Clydebankistä, missä köli laskettiin vielä saman vuoden lopulla 10. marraskuuta. Alus laskettiin vesille 23. syyskuuta 1942 ja valmistui 8. maaliskuuta 1943 varustettuna  laivueenjohtajaksi.
Palvelus

Alus poistettiin palveluksesta 27. maaliskuuta 1969 ja sijoitettiin poistolistalle. Alus saapui 5. toukokuuta 1970 HMT Rewardin hinaamana Cashmorelle Newportiin romutettavaksi.
Hassi R’Mel

| Hassi R’Mel حاسي الرمل, Ḥāsī ar-Ramal |
| --- | --- |
 Hassi R’Melin uusi voimalaitos.
 Hassi R’Mel
 Koordinaatit: 32°56′48″N, 3°16′25″E 
Valtio:  Algeria
Maakunta:  Laghouat
Piirikunta:  Hassi R’Mel
Pinta-ala:  
 – Kokonaispinta-ala:  1 957 km²
Väkiluku (2018):  32 400
Infobox OKVirheellinen NIMI-arvo: 
Hassi R’Mel (arab. حاسي الرمل‎, Ḥāsī ar-Ramal) on kunta Laghouatin maakunnassa Algeriassa. Se on maan tärkeimmän maakaasuntuotantoalueen keskus. Kunnan pinta-ala on 1 957 neliökilometriä. Asukkaita on 32 400 henkeä (vuonna 2018, arvio).
Vuonna 1956 löydetty maakaasukenttä on Algerian ja koko Afrikan suurin. Sen tuotanto saavutti huippunsa vuonna 1999 ja tulee arvioiden mukaan jatkumaan vuoteen 2046 saakka. Öljy- ja kaasuyhtiö Sonatrachin omistama kenttä tuottaa nykyään neljänneksen Algerian maakaasusta.
Suurin osa Algerian Saharasta tulevista kaasujohdoista yhtyy Hassi R’Melissä ja jatkuu Arzewin ja Skikdan vientisatamiin sekä Espanjaan ja Italiaan. Paikkakunnalla sijaitsee sähköä tuottava lämpövoimala, jonka teho on 591 megawattia.
Entisellä karjanhoitoalueella sijaitseva Hassi R’Melin kunta on perustettu vuonna 1984. Teollisuuskeskuksen asutus on kasvanut osin hallitsemattomasti, ja sitä on yritetty siirtää uuteen Bellilin kaupunkiin, joka sijaitsee 35 kilometriä pohjoisempana. Vuonna 2016 Hassi R’Melissä oli 21 800 asukasta, Bellilissä 7 100 ja haja-asutusalueella tai paimentolaisina 1 300. Bellilissä on myös rakennustarvike- ja elintarviketeollisuutta.
Haapoja (maalaus)

| Haapoja |
| --- | --- |
Nimi:  Haapoja
Tekijä:  Ellen Thesleff
Valmistumisvuosi:  1893
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  54,5  cm
Leveys:  28  cm
Kokoelma:  Kansallisgalleria
Sijainti:  Ateneum
Haapoja on suomalaisen taiteilijan, Ellen Thesleffin, öljyvärimaalaus kankaalle vuodelta 1893. Se on kooltaan 54,5×27,5 cm ja se kuuluu Ateneumin taidemuseon kokoelmiin.
Ellen Thesleff maalasi Haapoja- teoksen varhain keväällä 1893 Pohjois-Hämeessä, Muroleella. Siellä oli hänen perheensä maaseutupaikka. Haapoja-työ on korkea ja kapea. Se muodostuu kahdesta ylöspäin nousevasta valiomuotoisesta neliöstä. Teoksen toinen haapa sijaitsee keskellä teosta jakaen sen kahteen yhtä suureen pystykaiteeseen. Se luo teokselle katkelmallisuutta ja illuusiota talven väistymisestä, kevään odotuksesta. Haapojan vaikutelma on eksoottinen kertoen Thesleffin perehtyneen Pariisissa japanilaiseen taiteeseen.
Thesleff oli ollut Pariisissa edellisenä vuonna,1892, ja tutustunut siellä muun muassa toukokuussa avattuun Puvis de Chavannesin näyttelyyn (Hôtel de Ville). Varsinkin de Chavannesin suuren Talvi-maalauksen katsotaan heijastuneen tähän Thesleffin virikemaalaukseensa nähden miniatyyrimaiseen maalaukseen; kuten myös hänen muihin talven 1893 maalauksiinsa. Ne kuvaavat Thesleffin näkemää hopeanhohtoista pohjoista talvea ja sen talven hyydyttämiä maisemia.
Aiheesta muualla

Suomen Kansallisgalleria: Kokoelmat: Haapoja.  (Arkistoitu – Internet Archive)
HMS Tulip (K29)

| HMS Tulip |
| --- | --- |

Aluksen vaiheet
Rakentaja:  Smiths Dock Company, South Bank-on-Tees
Kölinlasku:  30. toukokuuta 1940
Laskettu vesille:  4. syyskuuta 1940
Palveluskäyttöön:  18. marraskuuta 1940
Poistui palveluskäytöstä:  myyty 1950
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4"/L45 (102 mm) Mk IX -tykki 1 × DP 3"/L50 -tykki 2 × kaksiputkista 20 mm ilmatorjuntatykkiä 2 × Mk II syvyyspomminheitintä, joihin yhteensä 40 syvyyspommia
HMS Tulip (viirinumero K29) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 31. elokuuta 1939 South Bank-on-Teesistä Smiths Dock Companyltä, missä köli laskettiin 30. toukokuuta 1940. Alus laskettiin vesille 4. syyskuuta ja valmistui 18. marraskuuta.
Palvelus

Alus myytiin 1950 ja uusi omistaja nimesi sen Olympic Conqueroriksi. Alus myytiin 1956 Japaniin, jolloin sen nimeksi tuli Otorimaru No. 8. Seuraavana vuonna alus vaihtoi jälleen omistajaa ja sen nimeksi tuli Thorlyn.
HMS Truelove (J303)

| HMS Truelove |
| --- | --- |


Aluksen vaiheet
Rakentaja:  Toronto Ship Building Company, Toronto
Kölinlasku:  7. tammikuuta 1943
Laskettu vesille:  8. heinäkuuta 1943
Palveluskäyttöön:  3. huhtikuuta 1944
Loppuvaihe:  romutettu 1957
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Truelove (viirinumerot J303 ja M303) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston USS AM338, joka luovutettiin Britannian kuninkaalliselle laivastolle lend lease -sopimuksen nojalla.
Valmistus

Alus tilattiin Yhdysvaltain laivastolle nimellä USS AM338 Torontosta Toronto Ship Building Companyltä, missä köli laskettiin 7. tammikuuta 1943. Se laskettiin vesille 8. heinäkuuta ja valmistui 3. huhtikuuta 1944.
Palvelus

Alus romutettiin 1957 Blythissä.
Hallun allas

| Hallun allas |
| --- | --- |
Valtiot:   Suomi
Paikkakunta:  Laitila
Koordinaatit:  60°49′42″N, 21°37′16″E
Mittaustietoja
 fiHallun allas 
Hallun allas oli Sakari Hinnerin esittämän päättelyn mukaan muinainen järviallas Varsinais-Suomessa Laitilassa. Muinainen järvi kuului nykyisen Sirppujoen vesistön keskiosan alueeseen ja oli eräs Sirppujoen uoman järvistä.
Nimityksiä

Hallun allas on myöhäinen nimitys luonnonhistoriallisten ja historiallisten vaiheiden kuvailemiseen. Hallun kylä sijaitsee juuri Hallun altaan kohdalla, mikä on ollut luonteva nimeämisperuste. Muinaisen Valkojärven ja Hallun altaan välistä jokiosuutta on kutsuttu Pihmonjoeksi.
Historiallinen maantieto

Roomalaisella rautakaudella nykyisen kuivatetun Valkojärven paikalla oleva laaja peltoaukea oli merenlahti, jonne johti kaksi salmea. Eteläinen salmi maatui viimeiseksi, jolloin merenlahti muuttui järveksi, kun merenpinta laski niin sanotun "Nanson kynnyksen"  alapuolelle. Yläpuolelle jäänyt järvi madaltui sitä mukaa, kun virtaus kulutti Nansion kynnystä. Yläpuolelle syntyneitä suuria järviä olivat Valkojärvi, Peräjärvi, Hankeranjärvi ja Ruotjärvi. Kynnyksen alapuolelle jäi merenlahti, joka maankohoamisesta johtuen madaltui ja kuroutui järveksi. Tämä lyhytikäinen järvi madaltui nopeasti suoksi, jonka jäänteeksi muodostui Hallun allas. Pieni jäänne Hallun altaasta näkyi vielä vuoden 1855−1856 Kalmbergin kartastossa, jossa sen yläpää sijaitsi Kylähiisin koillispuolella, nykyisen Uudenkaupungin ja Laitilan välisen rajan ja kantatien 43 välissä, ja alapää sijaitsi Hallussa Kekkomäen kohdilla . Allas oli jokea huomattavasti leveämpi vesiallas, joka seurasi joen uoman kulkua.
Vuonna 1928 käsiteltiin Hallun ja Kylähiiden kylien vesijättömaiden jakoa.
Hamiltonin piirikunta (New York)

Hamiltonin piirikunta (engl. Hamilton County) on Yhdysvaltojen New Yorkin osavaltiossa sijaitseva piirikunta. Sen väkiluku oli 4 416 vuonna 2019. Piirikunnan hallintokeskus on Lake Pleasantin kunta. Piirikunta on perustettu vuonna 1847.